Der opstod fredag eftermiddag lang kø på motorvej E45 i nordgående retning, efter en motorcyklist væltede og tre-fire bilister bragede ind i hinanden.

Der opstod fredag eftermiddag længere kø end sædvanligt ved tunnellen, da en motorcyklist væltede på vej nordpå inde i tunnellen. Det betød nemlig, at tre-fire biler, der kom kørende umiddelbart efter motorcyklisten bragede ind i hinanden i et såkaldt klassisk harmonikasammenstød. Heldigvis kom ingen personer til skade i forbindelse med uheldet, oplyser vagtchefen hos Nordjyllands Politi. Det ene spor i nordgående retning blev følgelig spærret i en lille halv times tid, mens uheldet betød, at trafikken gled langsommere end sædvanligt gennem længere tid. Politiet er nu ved at undersøge årsagen til, at motorcyklisten pludselig væltede.